text: TB/FC Suðuroy/Royn samstarvið varð sjósett í vetur og verður at byrja við talan um eitt royndarár, sum so skal eftirmetast av luttakandi feløgunum Tvøroyrar Bóltfelag, FC Suðuroy og Bóltfelagið Royn. Samstarvið er nýtt, men higartil má ásannast at felagið er komið væl frá byrjan – hetta skal sjálvsagt takast við ávísum fyrilitum av tí at kappingarárið er so mikið ungt enn.
text: #000001
text: Um vit fara at samanbera hetta samstarvið við tær tvær nýggjastu samanleggingarnar í føroyskari fótbóltssøgu; Víkingur (2008) og 07 Vestur (2007), so hevur TB/FC Suðuroy/Royn fingið eina væl betur byrjan.
text: #000002
text: Sum flestum kunnugt so hevur TB/FC Suðuroy/Royn seks stig eftir trý umfar, felagið hevur vunnið tveir og tapt ein dyst.
text: #000003
text: Viðmerkjast má tó, at 07 Vestur byrjaði søgu sína í næstbestu deildina og samanberingar grundlagið er á bestu deildina í føroyskum fótbólti. Fyrsta árið 07 Vestur var við í bestu deildini var í 2009.
text: #000004
text: Hetta fyrsta árið hjá 07 Vestur í bestu føroysku deildina eydnaðist ikki serstakliga væl, tí felagið mátti tungu leiðina niður í 1. deild eftir kappingarárið. Eftir trimum dystum høvdu teir fingið null stig. Nevnast kann, at teir í inniverandi kappngarár heldur onki stig hava fingið.
text: #000005
text: Víkingur byrjaði sína tilveru í føroyskum fótbólti í 2008 og vóru longu tá partur av bestu deildini. Eftir trimum dystum høvdu teir megnað at fingið ein sigur og tapt tveir dystir. Trý stig eftir trimum dystum. Í ár liggja teir á odda við 7 stigum. Tá 2008 kappingarárið var liðugt lógu Víkingur nummar 5 við 42 stigum.
text: #000006
text: Sostatt kann staðfesast, at tá tað kemur til stigatalvuna, at TB/FC Suðuroy/Royn hava fingið eina betur byrjan uppá fyrsta árið í bestu deildini enn Víkingur og 07 Vestur fingu, tá tey vóru við í bestu deildini fyri fyrstu ferð.
text: #000007
text: Hendan samanbering eigur sjálvsagt at takast við fyrivarni, men vísir bert á stigatalvuna eftir trimum dystum.
text: #000008
text: Mótstøðuliðini hjá 07 Vestur fyrstu trý umførini í 2009 (Dystarúrslit): EB/Streymur (T), NSÍ (T), Víkingur (T).
text: #000010